da en da de da da da da en en en da da da da da en en da da fr da en da fr en en da da da da da pl da cs tr da de da da da es da en da da da da da da da de de da da da da de da en da da da da en da da en da da da da da en da da de de da da da da da da da pl sv da da da da da en da da da da da da da da en sv sv da af sv en da da da sv da da da da da da da da da da da da da da da da en da da da sv sv en da da da sv da da da da da da da en en da da da da da da da da da da da da da sv da da da da da da da da da da da da da da da da da da da da da da da da da da da da da da da da da da da da da da da da da da da da da da da da da fi sv da en da et da da da da it ceb en sv da en da nl da nl da nl da en da da da da da da da da de fr en en da en
Tilbage Køb i Danmark
Søg på fx fugt i mobil Søg
Søg på forbrug Søg
Der gælder særlige regler for det, man kalder pakkerejser. En pakkerejse er, når du samtidig køber flere ydelser hos samme rejseudbyder, fx flyrejse og hotel.
Er din rejse aflyst som følge af coronavirus - læs mere her
En pakkerejse består af mindst to af følgende elementer:
Transport, fx fly, bus, tog eller skib
Indkvartering, fx hotel, lejlighed, hytte og lignende
Udlejning af biler og andre motorkøretøjer
Anden turistydelse, der udgør en væsentlig del af rejsen, fx liftkort på en skirejse, teaterbilletter, golfbaneleje, jagtleje, billetter til fodboldkampe og udflugter på rejsen
Pakkerejsen skal vare mindst 24 timer eller omfatte en overnatning.
Det er en forudsætning, at de forskellige ydelser er sammensat af en rejseudbyder, inden du indgår en aftale om alle ydelserne, eller at de, hvis du har købt dem hos forskellige udbydere:
er købt fra samme salgssted, inden du har accepteret at betale
er solgt til en samlet pris
er solgt under betegnelsen ”pakkerejse”
bliver sammensat, efter at du har indgået en aftale med en virksomhed, der tilbyder dig at vælge mellem et udvalg af forskellige rejseydelser
Har du købt flere forskellige ydelser, fx fly og hotel på nettet, kan det godt være en pakkerejse, hvis dit navn, betalingsoplysninger og mailadresse er videregivet fra den virksomhed, som du indgik den første aftale med. Det er en forudsætning, at du senest 24 timer efter bekræftelsen af din første bestilling, køber den næste ydelse.
Læs mere om dine rettigheder, hvis du vil afbestille pakkerejsen. Se også, hvad du kan have ret til, hvis rejsen bliver ændret, eller hvis den har mangler.
Læs også mere om dine rettigheder, hvis du har købt en pakkerejse, og flyselskabet går konkurs.
Særlige regler for pakkerejser
Pakkerejser er omfattet af en særlig lov, Lov om pakkerejser og sammensatte rejsearrangementer, der indeholder en række bestemmelser, der beskytter køberen især i tilfælde af mangler ved rejsen.
Når du har bestilt en pakkerejse, er du desuden omfattet af Rejsegarantifondens beskyttelse, hvis rejseudbyderen skulle gå konkurs.
Inden du køber en pakkerejse, skal du have at vide, at du er ved at købe en pakkerejse, og hvilke rettigheder du derfor har, fx at du er beskyttet i tilfælde af, at rejseudbyderen går konkurs.
Køb af rejse på bookingside
Det er populært at bestille rejser på bookingsider. Inden du booker, så undersøg, hvem du skal henvende dig til, hvis der opstår et problem, du vil klage over. Det kan være rejsebureauet eller bookingsiden.
Når du bestiller en pakkerejse, er der nogle oplysninger, som er vigtige for dig at få. Du skal have oplysningerne om rejsen på et såkaldt ”varigt medium”, som fx en mail. Det gælder fx:
Rejsemål, transport og rejserute: Du skal have oplyst, hvornår og hvor længe du er på rejsemålet. Er der flere rejsemål, skal du have oplysninger om tidspunkt og varighed for hvert rejsemål. Du skal have oplysninger om de transportmidler, der bruges på rejsen, både hvad angår type og karakter. Rejseruten skal desuden være beskrevet. Er der mellemlandinger eller skift af transportmiddel, skal det oplyses, hvor og hvornår det sker, og hvor længe en eventuel mellemlanding vil vare.
Rejsens pris: Du skal have oplyst rejsens samlede pris. Prisen skal være inklusive alle afgifter og tillæg, som du skal betale. Prisen for mulige tilkøb, som fx enkeltværelse, balkon, bad og havudsigt, skal også oplyses.
Indkvartering og turistmæssige ydelser: Du skal have en række oplysninger om indkvarteringsstedet – fx beliggenhed, væsentlige faciliteter, om det er lejlighed eller hotel, og hotellets kategori, fx antal stjerner, rejsebureauets egen kategorisering af hotellet (fx stjerner/symboler) samt hotellets kategori i forhold til reglerne i det land, du skal rejse til. Bliver nogle af rejseydelserne leveret som en del af en gruppe, skal du have oplysninger om det, og – hvis det er muligt – hvor stor gruppen er. Du skal også have oplysninger om, hvilket sprog guiden evt. taler, hvis en guidet tur indgår i aftalen. Du skal også have oplyst, hvilke måltider der er inkluderet. Du skal desuden have oplysninger om rejsens egnethed for bevægelseshæmmede.
Afbestilling og forsikring: Reglerne for afbestilling af rejsen og din mulighed for at tegne en afbestillingsforsikring skal være beskrevet.
Risiko for aflysning: Gennemføres rejsen kun, hvis der er et bestemt antal tilmeldte, skal det oplyses. Du skal vide, hvornår du senest får meddelelse om aflysning.
Rejseudbyderens navn: Du skal have oplysning om rejseudbyderens navn, telefonnummer og mailadresse, før du bestiller rejsen.
Rejseforsikring: Du skal også have oplysninger om din mulighed for eller forpligtelse til at tegne en rejseforsikring, der kan dække udgifter til fx hjemtransport i tilfælde af sygdom eller ulykke, hvis den offentlige sygesikring ikke dækker.
Eventuelle ændringer i aftalen: Det skal fremgå, at oplysninger i brochurer og lignende er bindende for sælgeren, medmindre han, inden aftalen er i stand, har meddelt dig, at der er ændringer i rejsetilbuddet.
Oplysninger inden du tager af sted på rejsen
I god tid inden afrejsen skal du have udleveret de nødvendige kvitteringer, værdikuponer og billetter. Du skal desuden have en række oplysninger om rejsens praktiske gennemførelse, fx tidspunkt for afrejsen, eventuelt frist for indtjekning, tidspunkt og sted for mellemlandinger og skift af transportmiddel.
Du skal også have oplysninger om din pligt til at reklamere hurtigst muligt og inden for rimelig tid i tilfælde af klager.
Må rejseudbyderen ændre prisen?
Når du har bestilt eller købt en rejse, er den aftalte pris bindende. I nogle tilfælde kan rejseudbyderen have ret til at sætte prisen op, fx hvis der sker ændringer i:
Skatter, afgifter og gebyrer til fx lufthavne
Den valutakurs, der er anvendt ved beregning af prisen på rejsen
Udbyderen kan kun ændre prisen, hvis det udtrykkeligt fremgår af aftalen. Du skal hurtigst muligt have besked om prisændringerne. Udbyderen må ikke forhøje prisen i de sidste 20 dage før afrejse.
KUNNE DU BRUGE SIDEN?
Skriv evt. hvorfor. Spørgsmål besvares dog ikke:
Pakkerejser – afbestilling, ændringer og klager
Quiz: Køb af rejser online
Danskerne har svært ved at gennemskue bankmarkedet
Guide: Det skal du være opmærksom på ved flystrejker, forsinkelser og aflysninger
Festivalsæson: Pas på billethajer og handler med private
Danskerne er begejstrede for nye betalingsmetoder
Læs flere nyheder >
Konkurrence- og Forbrugerstyrelsen står
bag den offentlige forbrugerportal
› Læs mere om forbrug.dk
› Tilmeld dig vores nyheder
Konkurrence- og Forbrugerstyrelsen     Carl Jacobsens Vej 35    2500 Valby     kfst@kfst.dk     EAN: 5798000018006